ການເສຍຊີວິດຢ່າງກະທັນຫັນ ຍ້ອນໂຣກຫົວໃຈ ສາມາດປ້ອງກັນໄດ້ (ເບິ່ງວີດີໂອລາວ/ອັງກິດ)
ການຮັກສານໍ້າໜັກຢ່າງເໝາະສົມ ໂດຍການກິນອາຫານ ແບບຂະລໍາ ແລະອອກກໍາລັງກາຍ ຊ່ວຍລຸດຜ່ອນຄວາມ ສ່ຽງຕໍ່ການຕາຍຍ້ອນຫົວໃຈຢຸດ​ເຕັ້ນກະທັນຫັນ ໄດ້.
ມີຫລັກຖານທາງການແພດອັນໃໝ່ ທີ່ສະແດງໃຫ້ເຫັນວ່າ ຜູ້ຍິງທີ່ບໍ່ສູບຢາ ແລະຮັກສານໍ້າ ໜັກໃຫ້ຢູ່ໃນລະດັບທີ່ພາໃຫ້ມີສຸຂະພາບສົມບູນ ໂດຍການເລືອກກິນອາຫານແບບຂະລໍາ ແລະອອກກໍາລັງກາຍນັ້ນ ຈະສາມາດຫລຸດລະດັບຄວາມສ່ຽງໃນການຕາຍ ຍ້ອນອາການ ຫົວໃຈຢຸດເຕ້ນຢ່າງກະທັນຫັນລົງໄດ້ ຫລາຍກວ່າ 90% ຜົນຂອງການຄົ້ນຄວ້ານີ້ ເບິ່ງຄືວ່າ ມັນຈະແຈ້ງເຂົ້າໃຈໄດ້ງ່າຍ ແຕ່ວ່າສໍາລັບຫລາຍໆ ຄົນແລ້ວ ມັນບໍ່ເປັນດັ່ງນັ້ນ ນາງ Carol Pearson, ຜູ້ສື່ຂ່າວວີໂອເອ ມີລາຍລະອຽດເລື້ອງນີ້ ຊຶ່ງວັນນະສອນຈະນໍາມາສະເໜີທ່ານ ອາການຫົວໃຈຢຸດເຕັ້ນຢ່າງກະທັນຫັນ ສາມາດເກີດຂຶ້ນກັບທຸກໆຄົນໄດ້-ບໍ່ວ່າຈະໜຸ່ມ ຫລື ເຖົ້າກໍເປັນຄືກັນ ມັນບໍ່ແມ່ນໂຣກຫົວໃຈວາຍ ແຕ່ວ່າ ມັນເປັນບັນຫາທີ່ເກີດຂຶ້ນແບບເປັນໄປ ໃນຕົວຂອງມັນເອງ ທີ່ພາຫົວໃຈຢຸດເຕັ້ນໃນທັນທີທັນໃດ ແບບເຄື່ອງຈັກຢຸດເດີນກະທັນຫັນ ນັ້ນ ຖ້າຫາກບໍ່ໄດ້ຮັບການປິ່ນປົວແບບສຸກເສີນແລ້ວ ຜູ້ຄົນສ່ວນໃຫຍ່ ທີ່ປະສົບກັບອາການ ແບບນີ້ ແມ່ນຈະເສຍຊີວິດພາຍໃນບໍ່ເທົ່າໃດນາທີ ໂຣກຫົວໃຈແມ່ນສາເຫດຕົ້ນຕໍ ທີ່ພາໃຫ້ຫົວໃຈຢຸດເຕັ້ນໃນທັນທີທັນໃດ ການເຕັ້ນຂອງຫົວ ໃຈແບບຜິດປົກກະຕິ ກໍພາໃຫ້ມີຄວາມສ່ຽງສູງໃນການເປັນໂຣກນີ້ ອາຍຸກໍເປັນອີກປັດໃຈນຶ່ງ ອາການອ້ວນພີຈົນເກີນໄປ ແລະການບໍ່ອອກ ກໍາລັງກາຍ ກໍເປັນປະເດັນທີ່ພາໃຫ້ເປັນໂຣກ ນີ້ໄດ້ເຊັ່ນກັນ ເຖິງແມ່ນວ່າ ຜູ້ຍິງກໍປະເຊີນກັບຄວາມສ່ຽງ ເຊັ່ນດຽວກັນກັບຜູ້ຊາຍ ໃນການເປັນໂຣກ ຫົວໃຈນັ້ນ ແຕ່ພວກເຂົາເຈົ້າມັກຈະຊັກຊ້າ ຫລາຍກ່ວາຜູ້ຊາຍ ໃນການຕິດຕໍ່ຫາໝໍ ຫລື ໄປຫາຫ້ອງສຸກເສີນເພື່ອປິ່ນປົວ ທ່ານນາງ ສະເຕັບຟານີ ຄິວວີ, ນັກຄົ້ນຄວ້າ ທີ່ໂຮງໝໍ Brigham ແລະຜູ້ຍິງ ທີ່ເມືອງ ບັອສເຕິນ ລັດແມສຊາຈູແຊສ ແລະເປັນຜູ້ ຮ່ວມຂຽນບົດຄົ້ນຄວ້າ ທີ່ໄດ້ຕິດຕາມເບິ່ງສຸຂະພາບຂອງແມ່ຍິງ 80,000 ຄົນ ເປັນເວລາ 26 ປີ ກ່າວວ່າ: ຜູ້ເຂົ້າຮ່ວມໃນການສຶກສາຄົ້ນຄວ້າ ລາຍງານໃຫ້ຊາບກ່ຽວກັບນິໃສໃນ ການສູບຢາ, ການ ອອກກໍາລັງກາຍ ແລະການກິນອາຫານຂອງເຂົາເຈົ້າ ໃນບັນດາແມ່ຍິງທີ່ອາສາສະມັກເຂົ້າ ຮ່ວມໃນການສຶກສາຄົ້ນຄວ້ານີ້ ຈໍານວນນນຶ່ງແມ່ນກໍເຄີຍເປັນໂຣກຫົວໃຈມາກ່ອນ ສ່ວນຜູ້ ອື່ນໆ ນັ້ນ ແມ່ນບໍ່ເປັນ ທ່ານນາງ Chiuve ເວົ້າວ່າ ຜົນການສຶກສາຄົ້ນຄວ້າ ແມ່ນສະໝໍ່າ ສະເໝີໃນທັງສອງກຸ່ມ ຊື່ງທ່ານນາງອະທິບາຍວ່າ: ແຕ່ວ່າ ການສຶກສາຄົ້ນຄວ້າໄດ້ພົບວ່າ ພວກຜູ້ຍິງທີ່ໄດ້ຮັກສານໍ້າໜັກ ໃຫ້ຢູ່ໃນເກນທີ່ພາໃຫ້ ມີສຸຂະພາບດີ ແລະອອກກໍາລັງກາຍຢູ່ສະເໝີ, ແລະກໍບໍ່ສູບຢານໍານັ້ນ ແມ່ນໄດ້ຫລຸດຜ່ອນ ຄວາມສ່ຽງຕໍ່ການເປັນໂຣກຫົວໃຈວາຍ ຫລືຢຸດທໍາງານຢ່າງກະທັນຫັນໄດ້ຫລາຍກ່ວານັ້ນ ອີກ ຄືຫລາຍເຖິງ 92% ຄໍາເຕືອນນີ້ແມ່ນຈະແຈ້ງ ຄືເຮົາຄວນກິນໝາກໄມ້ແລະຜັກໃຫ້ຫລາຍໆ -ແລະອອກກໍາລັງ ກາຍໃຫ້ຫລາຍໆ ພວກທ່ານໝໍສ່ວນຫລາຍແນະນໍາວ່າ ໃຫ້ກິນອາຫານພວກນີ້ ໃນລະ ຫວ່າງ 5 ຫາ 9 ຄໍາ ຕໍ່ມື້ ແລະສໍາລັບການອອກກໍາລັງກາຍນັ້ນ ນັກຊ່ຽວຊານດ້ານຫົວໃຈທ່ານນຶ່ງ ເວົ້າວ່າ ຈະເປັນ ປະເພດໃດກໍດີທັງນັ້ນ ທ່ານກ່າວດັ່ງນີ້: ຢູ່ໃນສະຫະລັດ, ໂຣກຫົວໃຈວາຍ ຫລືຫົວໃຈຢຸດທໍາງານຢ່າງກະທັນຫັນ ເຮັດໃຫ້ຄົນເສຍຊີ ວິດຫລາຍກວ່າ 3 ແສນຄົນໃນແຕ່ລະປີ ອົງການອະນາໄມໂລກລາຍງານວ່າ ໂຣກຫົວໃຈ ກວາມເອົາກໍລະນີການຕາຍ ຫລາຍກວ່າ 15 ລ້ານລາຍ ຫລືປະມານ 30% ຂອງກໍລະນີ ຄົນຕາຍໃນຈໍານວນທົ່ວໂລກໃນແຕ່ລະປີ ຖ້າຫາກໂຄງການລິເລີ້ມດ້ານສາທາລະນະສຸກ ຕ່າງໆ ຫາກທໍາງານເພື່ອຫລຸດຜ່ອນ ປະເດັນຄວາມສ່ຽງ ໃນການເປັນໂຣກຫົວໃຈ, ພວກ ທ່ານໝໍເວົ້າວ່າ ຈໍານວນຄົນຕາຍຍ້ອນການເປັນໂຣກຫົວໃຈແບບກະທັນຫັນ ແລະອາການ ໂຣກຫົວໃຈອັນອື່ນ ກໍຄວນຈະຫລຸດລົງເຊັ່ນກັນ ລາຍງານນີ້ຖືກພິມອອກເຜີຍແຜ່ ໃນວາລະສານຂອງສະມາຄົມການແພດອາເມຣິກັນ